Frida Thorsås

2009

Som 15-åring ved junior-NM 2009 i Bodø, tok Thorsås bronse på 800 meter, bak Ingeborg Løvnes og Martine Eikemo Borge.

2010

Thorsås tok bronse på 800 meter under senior NM innendørs. Under utendørs NM i august tok hun sølv i samme øvelse på tiden 2.12,22 bak Ingvill Måkestad Bovim. Hun deltok også i Junior-NM 2010, der hun vant gull på 800 meter (2.13,82). Under en Nordisk juniorlandskamp på Island en uke etter NM ble hun nummer to på 800 meter. Thorsås ble nr 2 under nordisk mesterskap i mangekamp i Randers, Danmark. Hun deltok også ved NM i terrengløp 2010, der hun deltok på Urædds lag som kom på 4.-plass på stafetten.

2011

I 2011 ble Thorsås nr. 2 på 800 meter og i nr. 3 i kule i innendørs-NM i Trondheim. Hun ble også Nordisk juniormester i mangekamp i Finland med poengsummen 5244 poeng med en sterk avsluttende 800 meter på tiden 2.10,09. På sommeren ble hun nr 6 i VM-U18 i Lille i Frankrike (5305p). Thorsås deltok også i EM-U20 i Tallinn, uten å gjøre seg nevneverdig bemerket. I NM i friidrett i Byrkjelo ble hun nr. 3 på 800 meter og nr. 7 i kule. I junior-NM i Kristiansand vant hun 800 meter, og kom på 3.-plass på 400 meter, i tillegg til sølv på 1000 meter stafett. I UM i Fredrikstad fikk hun 5 gull; i kule, 400 meter, diskos og 800 meter i tillegg til stafett, dessuten sølv i lengde.

2012

Thorsås ble norsk juniormester i sjukamp (5533p) under flerkampmesterskapet på Arna i mai. Hun vant også juniorklassen i Nordisk mesterskap i mangekamp som ble arrangert i Sandnes. I U20-VM i Barcelona ble det en 12.-plass i sjukamp, der hun vant 800 meter, og satte ny personlig rekord på 100 meter med tiden 14,53. Ved junior-NM i Sigdal vant hun 100 meter hekk. 
Ved NM i friidrett 2012 fikk hun ingen medaljer, men kom bl.a. på 4.-plass på 800 meter, 5.-plass i kulestøt, 6.-plass på 100 meter hekk og 7.-plass i lengde. Hun vant 800 meter ved UM 2012, i klassen J18/19, og fikk sølv i diskos.

2013

I februar 2013 deltok hun ved NM i friidrett innendørs 2013, der hun fikk bronse i både høyde og kulestøt. Hun vant seniorklassen ved NM i mangekamp 2013 i mai, med 5731 poeng. Hun vant også Sentrumssprinten i Oslo. I juni deltok hun ved Nordisk mesterskap i mangekamp 2013, er hun vant U20-klassen med 5381 poeng. I slutten av juni deltok hun på det norske laget som deltok ved europacupen i mangekamp (2. league) i Ribeira Brava i Portugal, der Norge vant. De andre deltakerne på det norske kvinnelaget var Lene Secher Myrmel og Martine Bye, og herrelaget bestod av Lars Vikan Rise, som vant tikampen for menn, Martin Roe og Hans Olav Uldal. Dette gjorde at Norge rykket opp til 1. divisjon i 2014. 
Hun ble kåret til «Årets avgangselev» ved Toppidrettsgymnaset i Telemark da hun avsluttet sin skolegang der. Hun deltok også ved NM i friidrett 2013, men endte der på 8.-plass i kulestøt.

2014

Hun startet 2014-sesongen med å vinne uoffisielt NM i mangekamp innendørs 2014 i Stangehallen, foran hhv. Caroline Fleischer og NM-debutant Sigrid Semmingsen. Hun deltok ved UM Inne-2014 i mars, der hun vant kulestøt i klassen jenter 20 til 22 år. I juni vant hun kule og 800 meter ved Veidekkelekene på Lillehammer. Hun fikk sølv ved nordisk mesterskap i mangekamp for junior i Kópavogur på Island. 
Ved europacupen i mangekamp i Ribeira Brava deltok hun på det norske laget som kom på 5.-plass i 1. divisjon.